GiliGold/VAD_KnessetCorpus huggingface dataset:
אמיר מלכיאור: פיקוד הדרום פועל מול מספר התרעות מרכזיות מול הלקוחות הנמצאים בפנים ומול מה שקורה בעוטף עזה, הראשון בסדר העדיפות שלנו, זה חטיפת חייל או גופה, מעבר לזה אנחנו כן רואים המשך ירי, אנחנו כן מעריכים שהירי ימשיך גם בעוטף עזה, שדרות וגם לכאן, צריך כמובן להמשיך להיערך, אנחנו על פי פקודה, אם נצטרך נרחיב את הפעילות המבוצעת כעת, והיה ולא אנחנו נפעל באופן הטוב ביותר כדי למגר את התופעה, אם אנחנו מעריכים שזה יפסק, אז התשובה היא לא.
אמינוב: לפני חודש היינו קבוצה של כחמישים איש בכנסת כאורחים של שרים וחברי כנסת, שם האזרחים שלנו התלוננו שבמקלטים נמצאות עמותות, בתי כנסת, אני לא שמעתי האם העניין הזה סודר או לא?
דניאל זנבה: אני אגע בשלוש נקודות וקצת על מערכת החירום שעשינו כאן
דניאל זנבה: בעיר, אני מסופח למוקד העירוני ששם יש התנהלות של משמרות ואנחנו מקבלים את הפניות של האנשים במצבי חרדה וגם פניות לבירור איפה, היכן ולמה.
דניאל זנבה: העניין השני – הוא רדיו רקע, דיברתם על שיתוף תושבים, לתושבים קיימות השאלות, למה להתנדב, יש לי משפחה, יש לי ילדים, מה אני עושה איתם, האם אני מתוגמל, האם אני מבוטח בכלל, אלה דברים שאנחנו מתבקשים לתת להם מענה, רצוי שהאינפורמציה תגיע לפחות לתושבים, באמצעות רדיו רקע, אנחנו פה מדברים על עולים, חבל לי מאוד שיוצאי אתיופיה לא פה, הם לא ידעו בכלל על הישיבה הזאת.
דניאל זנבה: ואם מדברים על תושבים אז זה המקום גם של יוצאי אתיופיה, אם פעם נוספת תהייה ועדה כזאת בעיר אז אני אבקש ליצור, לפחות איתנו עם המוקד, אני יכול לומר שאני ידעתי על הישיבה הזאת אתמול.
מרינה סולודקין: קודם כל הצוות שמטפל ביוצאי אתיופיה במשרד הקליטה, זה צוות מצוין.
דניאל זנבה: יש פה יוצאי חבר העמים, אבל יש גם תושבים אתיופיים.
שלומית אבינח: כולם ידעו עליה אתמול.
דניאל זנבה: אם אני אומר שלא ידעתי וחבריי לא נמצאים, ובמקרה פגשתי אדם.
סופה לנדבר: הכנו את עצמנו תוך כמה שעות.
דניאל זנבה: אני מעיר את ההערות שלי ברשותך, אני מעיר את הערות שלי כדי שיתוקן.
סופה לנדבר: אני חושבת שכל תושב עיר ואזרח, לא משנה לאיזו עדה הוא שייך, הוא קודם כל אזרח.
סופה לנדבר: בגלל זה אני חושבת שהבעיות הן אותן בעיות אצל כולם.
דניאל זנבה: ברור לי לחלוטין, אבל אנחנו מדברים על אוכלסיות מיוחדות, ואוכלוסית יוצאי אתיופיה היא אוכלוסיה מיוחדת.
סופה לנדבר: שאלה לנציג הצבא, תאמר לי אנחנו צריכים להיות ערוכים גם באשדוד?
סופה לנדבר: אם אתה אמרת כאן שזה ימשיך, אז אני מתארת לעצמי.
שמחי דדי: פיקוד עורף זה גם צבא, אז אני אענה על זה.
שמחי דדי: אנחנו נערכים בכל מקום ובכל הכיוונים, אשדוד מכירה את האיום, אני יוכל לומר לכם, גם באשדוד עשינו כבר תרגילים, יחד עם צבי צילקר, לפני שנה תרגילים על כל מיני תרחישים ואנחנו מתכוננים.
אמיר מלכיאור: הראיה של פיקוד הדרום, כאשר ממטירים בדשא ויש רק ממטרה אחת שממטירה אפשר ככה לקופץ, מידי פעם מקבלים טיפה פה טיפה שם.
אמיר מלכיאור: כאשר מפעילים את כל הממטרות אתה נרטב ואתה צריך ללכת לשיבר כדי לסגור אותן, שיבר מבחינתי הוא ציר פילדלפי.
לוי שפרן: אני הייתי מאוד שקט במשך כל הזמן הזה, ראשית אני מבקש לומר שגם לפיקוד העורף ובכלל אין ניסיון של הכנסת מאה שישים אלף תחת משטר של "צבע אדום", יש פה שינוי של סדר גודל, אם קודם היו ארבעים אלף איש אז כאן יש מאה שישים אלף איש, כשיש פעם ראשונה כזאת, לא חשוב כמה אתה מתכונן, אתה לומד משהו תוך כדי.
לוי שפרן: אני בוגר חיל האוויר, ואני האחרון שנותן מחמאות לכל דבר, אני מדבר רק על הדברים הרעים, כי הדברים הטובים הם תמיד מובנים מאליהם.
לוי שפרן: אני ניהלתי את חדר המלחמה במטחים הראשונים, כל השבת, הייתי שם, ואני מבטיח לך שאני לא סגרתי שום אירוע עד שלא טיפלתי בבעיה האחרונה של הדיירים, באירוע אחד אחרי שסגרתי אותו נסעתי למקום האירוע, דיברתי עם האנשים והם מסרו שיש אנשים שנמצאים בלחץ, מיד שלחתי את צוות הרווחה שוב למקום.
סופה לנדבר: תסביר לי איך מוקד 106 פועל בעיר.
לוי שפרן: העירייה, יחד עם צבא, יחד עם מגן דוד אדום, עם הכבאים ועם כל מי שצריך, אנחנו לא סוגרים אירוע עד שאחרון הדיירים טופל על פי המידע שיש לנו באותו רגע, אנחנו מטפלים בכמויות, המוקד פועל באופן נורמלי בשתי עמדות, בזמן חירום הוא פועל עם שמונה עמדות, ואם יצטרכו חמישה עשר עמדות יהיו, אנחנו נעמיד כמה עמדות שצריך, והוא מוריד למטה לחדר המלחמה את כל ההודעות וחדר המלחמה מטפל בהם.
לוי שפרן: אני מבקש לומר לך שמיום שבת בבוקר, אנחנו ביחד עם כל הגורמים, בעיקר מפיקים לקחים, בשעה 05:30 היה מטח ראשון, ב- 05:55 הבנתי שיש בעיה עם הכריזה מיד מטפלים בזה.
מרינה סולודקין: יש טעות קטנה, 05:10 .
לוי שפרן: את צודקת, מאותו רגע אנחנו מטפלים בעניין הכריזה יחד עם הצבא, מטפלים בכל העוצמה, כפי שאמר דדי שמחי, להגיד לך שזה במצב אידיאלי אני לא יכול לומר, אבל אנחנו כל הזמן מתקנים את הדברים בכל התחומים.
לוי שפרן: בגדול אני מזהה שתי בעיות שהיו לנו בדבר הזה, הראשון זה עניין הכריזה, והבעיה השניה היא ההתנהגות של חלק ממערכת החינוך, בזמן מאוד מוגבל וזה מיד התאושש, אנחנו מטפלים גם בדבר הזה, בסך הכל אני חושב שאנחנו לומדים, ולומדים היטב ומתנהלים בסדר ורוב התושבים מקבלים תשובה ראויה.
לוי שפרן: כעת אני מבקש הערה אחת על מיקרו ומקרו, אמרתי שיש כאן מאה שישים אלף תושבים שהם תחת המשטר של "צבע אדום", אנחנו טיפלנו באלפי קריאות מוקד, מס רכוש טיפל במאות קריאות של מס רכוש, אם מערכות מאוד משוכללות וכן הלאה, ממה ששמענו פה מול המקרו הזה, ומול המסקנות הסטטיסטיות וכן הלאה, שמענו שלוש הערות של תושבים, חשובות מאוד, אבל אם אני לוקח את שלושת הערות הללו ומנתח את האירוע, אז הבנו שיש פקיד עירייה שקוראים לו אלכס סולטנוביץ שהציל את המצב, זה לא המצב, ואני מקוה שכולכם מבינים שזה לא מה שאנחנו למדים מהעניין הזה.
סופה לנדבר: אני חושבת כשדובר על כך שאלכס סולטנוביץ נתן עזרה, אתה מהרת להגיד שהוא בעצם משלנו, כלומר שהוא מהעירייה, עכשיו אתה מנסה להגיד ההפך?
לוי שפרן: לא, גבירתי אני מבקש להקשיב היטב לרעיון שאני אומר, אלכס סולטנוביץ הוא ידיד טוב שלי והוא פקיד עירייה, אני רק שתביני, שממה שהבנו פה שהיו פה תקלות ופקיד העירייה אלכס סולטנוביץ, חברי הטוב, ד"ר אלכס סולטנוביץ הציל את המצב, זו לא בדיוק המציאות, המציאות פה שעבדו הרבה מאוד אנשים שהתכוננו הרבה מאוד זמן, הרבה מאוד שעות ונתנו תשובות ראויות למרב האנשים, להגיד לך שמתוך מאה עשרים אלף תושבי אשקלון, ואולי אלפי אנשים שהיו בסביבות הפיגועים, אנחנו נתנו את התשובה האופטימאלית לכל אחד ואחד, אני אומר לך שלפני שמדברים אנחנו נשתדל שבפעמים הבאות ניתן תשובות עוד יותר טובות.
לוי שפרן: לבסוף אני באמת רוצה להעריך את העובדה שאתם פה, זה מאוד חשוב.
סופה לנדבר: אני מבקשת לסכם את הישיבה, למה אתם לקחתם את עמדת ההגנה?
לוי שפרן: לא, אני נראה מתגונן?
סופה לנדבר: ככה זה נראה לי, אנחנו לא באנו למלחמה, אנחנו באנו כועדת פניות ציבור, ואנחנו ועדה שמאוד מאוד פעילה בכנסת, אנחנו גם במלחמת לבנון השניה עזרנו להמון תושבי הצפון, אנחנו מאוד מעריכים את מה שנעשה כאן, אני לא יודעת למה אתם מתחילת הישיבה לקחתם את הנושא של ההגנה.
סופה לנדבר: בסיכום הדברים, אני רוצה לומר לתושבי העיר אשקלון, אני מעריכה, ואני מקוה שאנחנו תושבי העיר אשדוד לא נהיה במצב הזה.
סופה לנדבר: אבל כולנו חיים במדינת ישראל ואנחנו נערכים למצב, אני רציתי להגיד שבאנו לא רק להזדהות, אנחנו חלקנו חיים כאן וחלק חיים בסביבה, ואנחנו כחברי כנסת נמצאים איפה שיש בנו צורך.
סופה לנדבר: אני כן רוצה לברך על הפעילות שנעשית על ידי כל הגורמים, אני רוצה לבקש ממס רכוש לטפל במהירות במשפחה הזאת שאני כן חושבת שהיא נמצאת בשכירות, אבל אם היא צריכה עזרה לתקן את הדברים כמו שצריך, אני מבקשת להמשיך לשתף פעולה כמו שכל הגורמים עבדו עם העירייה וכל הגורמים הנוגעים בעניין, אנחנו כן נמסור למגן דוד אדום, למנהל הכללי של מגן דוד אדום את בקשת התושבים, והערכתנו לכולם, ואנחנו מקווים שלא נצטרך להגיע שוב במהירות רבה.
סופה לנדבר: אנחנו ננהל היום את ישיבת הוועדה לפניות הציבור בנושא סחר הסמים והנרקומנים הנמצאים בסביבת המגורים של איזור יפו ד'.
סופה לנדבר: אני קיבלתי פניות מתושבי האיזור שמפחדים מאוכלוסיית הנרקומנים המסכנים את חיי התושבים שם ולכן הם ביקשו להישאר בעילום שם.
סופה לנדבר: אני אבקש מהתושבים להציג את הדברים.
סופה לנדבר: אני מבקשת מכם לספר לנו על הגיהינום שאתם עוברים, מה קורה באיזור, למי פניתם, מה קורה בכל בית ובית ובכניסה לבתים.
סופה לנדבר: אני מבינה שהאוכלוסיה שגרה שם היא אוכלוסיה חלשה ומבוגרת והנרקומנים הנמצאים בכל כניסה מסכנים את חייהם.
סופה לנדבר: שמעתי שלא מזמן נמצאה גופת אישה נרקומנית ואני מבקשת שתספרו מה קורה באיזור.
פונה: אני גר באיזור.
פונה: התחלתי לאסוף נתונים בכל מה שקשור לאיזור הזה.
פונה: לפני שאתחיל לדבר על הבעיה שלשמה התכנסנו כאן, הייתי רוצה לדבר קודם על ההסטוריה של המקום כדי שנבין על מה מדובר.
פונה: מדובר על נקודה שקיימת למעלה משלושים שנה, הפרדס, אני אישית וילנה שהיא מנהלת סניף, הצטלמנו שם, רציתי לצלם את המקום, מיד ניגשו אלינו אנשים ושאלו למה אתה מצלם פה ומי אתה ומה אתה, אנחנו צילמנו שתי תמונות, לא דיברנו עם איש, נכנסנו לרכב ונסענו משם.
פונה: קיבלנו את המכתב ולאחרונה, כבר למעלה משנה, ההרחבה בנושא אלימות ושימוש בסמים באיזור, הגעת נרקומנים ואנשים הקשורים לפשע מכל גוש דן, היא בלתי נסבלת.
פונה: זה בכל שעות היום והלילה, לעיני ילדים, נשים וגברים שגרים באיזור, וכשאני עליתי לדירה של לודמילה ראיתי מתחת למרפסת שלה כריות ומזרונים וכל מיני אביזרים אחרים שאנשים משתמשים לענין הזה, רואים רכבים מגיעים לכספומט ומקבלים סחורה.
פונה: לפני כן היה איזה שהוא אירוע שאנחנו הגענו והם התקשרו למשטרה, תוך שתי דקות הגיע סיור של שומרים של עיריית תל אביב, נכנסו פנימה, עשו סיבוב ונסעו, אין אף אחד, אתה יודע שיש שם תצפיות, וזה בטוח, יש בן אדם שיושב בכניסה על הכיסא, את המשכורת שלו הוא כנראה מקבל בהמשך, יש תצפיות על הגגות, כמובן שכל הגעה של משטרה לשם מנקה את האיזור תוך שניה והכל חוזר כרגיל כאשר הסיור עובר.
פונה: אני לא יודע מה הסיבה שזה הידרדר, אנחנו יכולים לדמיין מה הסיבה שהאיזור הזה הידרדר בצורה כזאת של חוסר איכפתיות של הרשויות והמשטרה, כי לא נעשה כלום.
פונה: אנחנו רואים את הפניות של הציבור, של התושבים, מכתבים, טלפונים ואנחנו לא רואים שום התקדמות בענין הזה.
פונה: אנשים מפחדים לצאת מהדירות, אנשים מפחדים על הבריאות שלהם, מפחדים לשחרר את הילדים שלהם.
פונה: כמו כן גם תקיפות של קשישים, של אנשים שסתם עוברים שם, לוקחים מהם תיקים וארנקים, המצב הזה בלתי נסבל.
סופה לנדבר: יש אלימות נגד קשישים גם?
פונה: בוודאי.
פונה: היו מקרים של אלימות נגד קשישים שהם פנו למשטרה, אלימות נקודתית.
פונה: פריצות, אפשר לדבר עוד הרבה על מה שקורה שם, אתם יכולים להבין שהמצב הזה לא היה צריך להידרדר, הוא לא צריך להיות, וצריך להפסיק את זה מיד.
פונה: סבתא שלי גרה ביפו ד', הסיפורים שהיא מספרת זה סיפורים שמגיעים אלינו הביתה כל יום, פרצו פה, נתנו מכות שם, גנבו פה, זה לא סיפור של פעם בשנה.
פונה: הבית שלי נפרץ, גנבו את מתנת יום ההולדת של אבא שלי, וזה קורה אצלנו כל יום, בבית שלנו, בבית שלידנו.
פונה: אני גר שם, אני לא מתלהב להסתובב שם, נכנס לרכב ונוסע משם.
פונה: לי יש את האופציה הזאת, לאנשים שגרים שם יש פחד גדול.
פונה: הבעיה הזאת היתה קיימת מזמן אבל בחצי שנה האחרונה חלה החמרה מאוד גדולה והנושא של המכירה והשימוש גדל ממש מול העיניים.
פונה: פעם הכרנו את הנרקומנים שהיו בשכונה בפנים, אלה אנשים חולים, מסכנים, מבוגרים, היום הם רבים, רוסים וישראלים מכל מיני מקומות ולא מכירים אותם.
פונה: זה מהווה מטרד נוראי, כל הזמן הם נכנסים לחדר המדרגות בבניינים, לפעמים פורצים את האינטרקום, מזריקים שם ממש על המדרגות, עושים את הצרכים שלהם באותו מקום, בזמן האחרון גם פותחים את חדרי הביטחון ושם זה נהיה כמו הבית שלהם, שם הם משתמשים וחיים.
פונה: בבנין שלנו היו שלוש כניסות שונות, התושבים אטמו שתי כניסות כדי שהם לא יוכלו להיכנס ולצאת.
פונה: בסופו של דבר שמנו גדר תיל מסביב לבנין על מנת שהם לא יתקרבו, הנרקומנים שברו את הכל ושמו להם שם שולחן וכיסאות ועשו מזה מקום מנוחה בשבילם.
פונה: הבנין שלנו הכי קרוב לתחנה.
פונה: הם יושבים כל הזמן מתחת לבית מכיוון שזה מול המקום שמשם הם לוקחים את הסמים.
סופה לנדבר: אני חושבת שמובן שיש הידרדרות באיזור, יש מספר נרקומנים שהצטרפו לאיזור, הם מתחלפים והפכו את החיים לגיהינום.
סופה לנדבר: עם זה צריך לעשות משהו.
סופה לנדבר: אני שואלת אתכם, למי פניתם?
סופה לנדבר: הרי מובן שהייתם צריכים לפנות למשטרה, לעיריה, למי פניתם?
פונה: פנינו למשטרה האיזורית, הם לא מקבלים את הפניה ואפילו לא עושים רישום על ההגעה ובסופו של דבר שום דבר לא מתבצע.
פונה: בתקופה האחרונה יש הרבה פעילים שקמו נגד זה והם מתקשרים מהבתים למשטרה, בדרך כלל לא היה מענה אבל בזמן האחרון התחילו להגיע סיורים אבל זה מסתיים בכל שהם מדברים עם הנרקומנים ועוזבים והכל חוזר לקדמותו.
סופה לנדבר: אנחנו נתחיל מעיריית תל אביב.
סופה לנדבר: מה הפעולה שאתם עושים, איך אתם עוזרים לאנשים להתגבר על המצב הזה, אני חושבת שאתם צריכים לעשות שורת פעולות כדי למנוע מתושבי האיזור לחיות בפחד שהם חיים בו.
יואב בן ארצי: קשה לשמוע את התיאור הזה.
יואב בן ארצי: אני שומע אותו בפעם הראשונה ואני בקיא בנושא הזה ואני מסייר בכל העיר, אלי באופן אישי לא הגיעה אף פעם שום תלונה לגבי סבל התושבים שם.
יואב בן ארצי: לנו יש תחום אחריות, תחום האחריות שלנו או יכולת הביצוע שלנו הוא בתחום של טיפול ושיקום.
יואב בן ארצי: יש משטרה שהיא גורם אכיפתי ואנחנו גורם שהוא טיפולי שיקומי.
יואב בן ארצי: יש לנו תקציב מיוחד לגמילות מיידיות, אנחנו מגיעים לשטח, אני אישית עושה את זה ויש לי צוות עובדים שעושה את זה גם כן, מגיעים לשטח למשל לרחוב פין בתחנה המרכזית, שגם עליו היה דיון בכנסת לפני חודשיים, אנחנו מגיעים לשם כל הזמן, מציעים גמילות למטופלים ואנחנו שולחים אותם מיידית בלי שום פרוצדורה, בלי שום בירוקרטיה, לגמילה, ואחרי זה או לקהילה טיפולית או שהם חוזרים אלינו למרכזים, יש לנו חמישה מרכזים לטיפול בנפגעי סמים, אחד מהם ביפו שהוא מרכז מאוד גדול ברח' יפת 74.
יואב בן ארצי: אני לוקח את האחריות להגיע למקום, אני גם ארצה לפגוש אתכם שם, ולדבר עם המטופלים ולנסות להציע להם טיפול ושיקום, מה שאני יודע לעשות.
יואב בן ארצי: יחד עם זאת, מתוך הנסיון שלי, בהרבה מאוד מצבים הם לא מוכנים לקבל את הטיפול.
יואב בן ארצי: יש שני מצבים שהם בולטים שלא מוכנים לקבל טיפול, אם עכשיו הגיע סוחר והביא איתו חומר אז אני לא אטרקציה, לא יפנו אלי ולא יתייחסו אלי.
פונה: אני חושב שהתושבים הקדימו אותך ודיברו עם כל הנרקומנים באיזור ושאלו אותם.
סופה לנדבר: אני מבקשת שתיתן לנו טלפונים כדי שהתושבים באיזור יוכלו לפנות אליך.
יואב בן ארצי: אלה לא דברים בעלמא, אלה דברים שיהיו להם כיסוי ביצועי.
יואב בן ארצי: כשאתה אומר שדיברו לפני, אני לא עושה כאן תחרות, אני חוזר ואומר שאלי לא הגיעה שום תלונה לגבי מקבץ של אנשים שמטרידים את האוכלוסיה בצורה כל כך קשה.
יואב בן ארצי: לו היתה מגיעה אלי תלונה אחת כזאת, באותו יום, באותו ערב, באותו לילה הייתי מגיע למקום עם אנשים שאני יודע לעשות איתם את העבודה ומציע את מה שאני יכול להציע.
יואב בן ארצי: לא קיבלתי שום מידע בנושא הזה.
פונה: אתה לא מקבל מהמשטרה מידע איפה מתאספים נרקומנים?
יואב בן ארצי: אני מסתובב בכל העיר.
יואב בן ארצי: שדרות ירושלים אותר כמקום מאוד בעייתי, הגענו לשם וניסינו לטפל במתדון ובגמילות ועשינו את כל מה שאפשר לעשות, ברחוב פין, איזור התחנה המרכזית שהתושבים שם סבלו בצורה מאוד קשה, היה שם מקבץ מאוד קשה בכל הרחובות והגענו לבתים ולמקומות נטושים ולכל מקום שאנשים פנו אלינו באותו יום.
סופה לנדבר: אתם לא ידעתם שיש רכז של עיריית תל אביב יפו שאפשר לפנות אליו, כל הפניות היו למשטרת ישראל.
פונה: אני לא חושב שתושבים צריכים להתעסק בגמילה של נרקומנים.
סופה לנדבר: לא ביקשו ממך להתעסק.
סופה לנדבר: אנחנו רוצים למצוא פתרון לבעיה ולהחזיר לאיזור את השלווה.
יואב בן ארצי: אנחנו נחליף טלפונים ואפילו היום אנחנו נגיע למקום ונראה איך אפשר לעזור לאנשים האלה.
יואב בן ארצי: אבל אני חייב לומר דבר אחד שיהיה ברור, ואני אומר את זה ממקום מציאותי, לא כל המטופלים רוצים גמילה, בחלק גדול מהמקרים הם רוצים להמשיך להשתמש ואנחנו באים לשם ואנחנו חסרי אונים כמו התושבים עצמם.
סופה לנדבר: המנדט שלך הוא לטפל בגמילה.
יואב בן ארצי: המנדט שלי הוא לסייע להם או בגמילה או באמצעות מתדון.
יואב בן ארצי: מתדון הוא על ידי משרד הבריאות אבל אני מציע להם את זה.
יואב בן ארצי: המנדט שלי הוא לדבר איתם, לעשות איתם שיחות מוטיבציה כדי שיגיעו למצב שהם ירצו גמילה ואני חייב לומר שאני עושה את זה פעם, פעמיים, שלוש וחמש וישנם מטופלים שגם 12 פעמים ובפעם ה-13 נופל להם האסימון.
יואב בן ארצי: גם כשהם מסרבים פעם אחת אנחנו לא מתייאשים, אנחנו באים עוד פעם ועוד פעם ועוד פעם.
יואב בן ארצי: זה גבול היכולת של עיריית תל אביב.
פונה: יש בעיה שהאוכלוסיה שם מבוגרת, הם מפחדים, אז אף אחד לא יכול לחתום על המכתב.
סופה לנדבר: כל הגורמים חייבים לטפל, לכל גורם יש את המנדט שלו ואני מתחילה מהדברים היותר קלים ואני אעבור לדברים היותר כבדים ואני חושבת שהמנדט של משטרת ישראל הוא לתת את ההגנה ובטחון הפנים לכל תושבי המדינה.
יואב בן ארצי: יש בעיריה גוף שנקרא משלמה ליפו, זה כמו עיריה קטנה ששייכת ליפו.
יואב בן ארצי: במשלמה ליפו מאוד מעורים בבעיית הסמים.
יואב בן ארצי: אני אדבר עם ברוך לבקוביץ שהוא סמנכ"ל המשלמה כדי לערב אותו בענין שתהיה שם עין יותר צמודה.
סופה לנדבר: משרד הרווחה, מה המנדט שלכם בטיפול בנרקומנים?
רוני יוסיפון: המנדט של משרד הרווחה, השירות להתמכרויות, הוא בדיוק כמו המנדט של עיריית תל אביב, זה טיפול ושיקום.
רוני יוסיפון: אנחנו לא עוסקים באכיפה.
רוני יוסיפון: קצת מניעה אבל רוב העבודה היא טיפול ושיקום.
רוני יוסיפון: התקציבים לנושא מועברים לעיריית תל אביב, כמו לעיריות אחרות, מהמשרד, והפיקוח הוא שלנו ואנחנו עובדים בצמוד, בנושא של טיפול ושיקום.
לודמילה חלד: במשרד הבריאות אין טיפול בכפייה.
לודמילה חלד: משרד הבריאות מפעיל מרכזי גמילה לטיפול אחזקתי במתדון ואישפוז למי שרוצה להיות נקי.
סופה לנדבר: אתם מבקרים בשטח, אתם מכירים את האיזורים, אתם מודעים לתופעה של התאספות נרקומנים חדשים שצריכים להיות בטיפול משרד הרווחה או משרד הבריאות?
סופה לנדבר: אתם מכירים את הסיטואציה באיזור שאנחנו מדברים עליו?
לודמילה חלד: בחצי שנה האחרונה הוקם מרכז מתדון בשדרות ירושלים, בעקבות תלונות של תושבים, בסיוע של עירית תל אביב והמשלמה ליפו.
לודמילה חלד: מאורגן סיור לגירוש הנרקומנים שחלקם מטופלים וחלקם לא מטופלים.
לודמילה חלד: הם הצליחו להרחיק אותם מהמקום המרכזי וסביר להניח שמחוסר ברירה הם עברו לכיוון שכונה ד' ומצאו שם את מקומם.
לודמילה חלד: כנראה שבסביבה יש סחר בסמים כי בדרך כלל הם מתאספים במקומות ששם יש סחר בסמים.
יואב בן ארצי: אני חושב שההסבר הוא אחר.
יואב בן ארצי: המשטרה עשתה בלוד איזה שהוא מבצע בחצי שנה האחרונה ומאז אנחנו סובלים בתל אביב מהגעה של מטופלים שהם לא רק תל אביבים, הם מגיעים מכל מיני מקומות בארץ.
סופה לנדבר: זאת אומרת סילקו אותם מלוד והם עברו לתל אביב.
יואב בן ארצי: נכון.
סופה לנדבר: אני חשובת שכאשר סילקו אותם מלוד היו צריכים לדאוג שהם לא יגיעו לתל אביב.
יואב בן ארצי: זה לא נעשה והם מגיעים אלינו.
יואב בן ארצי: 70% מהמטופלים שאנחנו פוגשים הם בכלל לא תל אביבים, אלה אנשים שמגיעים מכל מיני מקומות בארץ כדי לסחור בסמים ואנחנו מטפלים במה שאנחנו יכולים לטפל.
יואב בן ארצי: יש שלושה מוקדים בעיר שסוחרים בהם בסמים.
יואב בן ארצי: אני חשוב שצריכה להיות פעילות אכיפה אינטנסיבית שתתיש את האנשים האלה, אחרת מה שלא נעשה בתחום השיקום והטיפול לא יעזור, אם לא ישבו להם על הוריד ולא ירפו מהם, הם ימשיכו להיות שם גם אם נגיע שמונה פעמים ביום, זה לא יעזור שום דבר.
יואב בן ארצי: המחלה הזאת של ההתמכרות, הצורך בשימוש בסמים, המגנט לסם הוא מגנט קשה ואם לא עושים פעולה,
סופה לנדבר: אנחנו עוברים למשטרת ישראל.
סופה לנדבר: אתם צריכים לשמור על חיינו, אתם צריכים לתת לנו הגנה ואתם צריכים להחזיר את החיים למסלולם הקודם.
רפי רגב: התופעה ידועה לנו, אנחנו מכירים אותה, הפרדס מוכר לי מעבודתי במשטרה, אני מדבר על פרדס אבו סייף אבל גם פרדס דקא מוכר לי מעבודתי במשטרה.
רפי רגב: הנושאים האלה ידועים, המקומות האלה ידועים.
רפי רגב: הנושא נמצא במוקד הטיפול שלנו, אנחנו מתייחסים לזה במלוא החומרה.
רפי רגב: אני אתן פה מספר נתונים כדי שזה יובהר שאני לא מדבר סתם.
רפי רגב: בנובמבר 2007 עשינו מבצע גדול של המרחב שלנו וגם של מרחב איילון שצמוד אלינו, כי יפו ד' היא שכונה על גבול בת ים, עשינו מבצע משותף כיוון שהגענו למסקנה שהרבה מגיעים עם רכוש גנוב לפרדס כדי למכור ולקבל תמורת הרכוש סמים, לכן בצענו עבודה משותפת של מספר שבועות על הפרדס.
רפי רגב: רוב העבודה היא עבודה סמויה, כי אי אפשר לעבוד שם בצורה גלויה, פשוט יעקפו אותנו ויבואו מהצדדים.
רפי רגב: שיטת העבודה היא שיטת עבודה סמויה, בנוסף לכך כשלא היינו בשיטת עבודה סמויה הצבנו שם ניידות קבועות שימנעו הגעה.
רפי רגב: עמדה שם ניידת על חשבון סיורים של אותה ניידת במקומות אחרים.
רפי רגב: את זה אפשר לעשות בפרק זמן קצוב, אי אפשר לעשות את זה לאורך זמן של שנים.
רפי רגב: בפעילות שם נתפסו כמויות די גדולות של סמים, תפסנו נרקומנים שהגיעו, הם נחקרו ושוחררו, חלק מהסוחרים גם קיבלו כתבי אישום.
רפי רגב: בפברואר 2008 עשינו מבצע בן חודש שנקרא "חודש יפו" שבין היתר הקדשנו שם פעילות הן לתחום הפרדס והן לפרדס סמוך שנקרא פרדס ג'חלב, גם שם בצענו עבודה.
רפי רגב: בספטמבר עשינו בפרדס דקא מבצע חיפושים, בנובמבר עשינו שם עוד פעם מבצע חיפושים, תפסנו שם חלקי רכב גנובים וכדומה.
רפי רגב: מנובמבר בצענו 53 חיפושים בשני הפרדסים, אבו סייף ודקא, עצרנו 51 חשודים, סך הכל תפסנו למעלה משלושה קילו הירואין, 175 גרם קוקאין, 283 גרם חשיש, תפסנו של אמצעי לחימה, תפסנו שם חלקי רכב גנובים.
סופה לנדבר: זה מוכיח שמה שאומרים התושבים ומה שהם מנסים לתאר כאן היום זה על קצה המזלג.
סופה לנדבר: אם אתם לא מסוגלים למנוע התנפלות של נרקומנים על האיזור הזה, כנראה שהעבודה שעשיתם היא מאוד חלקית.
פונה: אני מאוד מעריך את הגופים שדיברו כאן, כל אחד לגופו של ענין, התושבים לא צריכים להתעסק בגמילה, מה שאתם עושים זאת עבודת קודש.
פונה: אני רוצה להבין, למה לא סוגרים את נקודת המכירה.
פונה: אתה יכול לבצע עבודה סמויה ולעצור אותם, לחקור אותם ולשחרר אותם, אבל לא תסגרו את נקודת המכירה שום דבר לא יעזור.
פונה: אם עשיתם את זה בלוד למה אתם לא עושים את זה בתל אביב, בבת ים, ביפו, תעבירו אותם לשטחים.
פונה: אם אתם לא מסוגלים לעקור אותם, למה לא מעבירים אותם.
פונה: התושבים נמצאים על סף לקחת את החוק לידיים.
רפי רגב: אני עשיתי בדיקה על כמות ההתפרצויות לבתי עסק ודירות ברחוב רובינשטיין ומחרוזת, המספרים הם שונים, יכול להיות שלא דיווחו, יכול להיות שיש הרבה אירועים שלא מדווחים לנו, אבל הנתונים שאני יודע הם שבשנת 2006 נפרצו שבעה עסקים ו-13 דירות, לא שאני מאמין במספרים אבל מדברים פה על יום יום וב-2007 עסק אחד ושבע דירות, המספרים הם שונים לחלוטין.
רפי רגב: יכול להיות שלא הכל מדווח.
סופה לנדבר: ישנם מקרים שהתלונות למשטרה נותרו ללא תגובה ואנשים כותבים על כך.
רפי רגב: מהיכרותי את התחום המשטרתי קשה לי להאמין שסייר שמגיע ומקבל דיווח על התפרצות לא יקבל תלונה.
רפי רגב: המספרים הם קצת שונים ויכול להיות שקיימת שם תופעה שלא מדווחת לנו מכל מיני סיבות.
רפי רגב: יש לנו מש"ק, שוטר איזורי שנותן טיפול לכל המתלוננים, ידוע לי שהוא דיבר עם הוועד ברובינשטיין 39 מספר פעמים, הוא עשה גם ביקורים במקום, נתן ייעוץ לתושבים, כך שאנחנו כן נותנים טיפול ויש ניידות שמסתובבות, יש ניידות של משמר הגבול שמסתובבות שם, אנחנו בהחלט נותנים טיפול לענין.
רפי רגב: לעקור בשיטות כמו שהעלו כאן אנחנו לא יכולים, מדובר במתחם עם מאות תושבים וכשאנחנו מטפלים בנקודה אחת התופעה עוברת לנקודה אחרת שגם בה מטפלים, זאת עבודה סיזיפית שלוקחת זמן ובסופו של דבר זה משתלם, אבל זאת עבודה שלוקחת זמן וצריך להבין את זה.
יצחק אהרונוביץ': הדיון הוא חשוב וטוב שמתקיים דיון כזה בוועדה.
יצחק אהרונוביץ': אני קצת מכיר את המקום אבל לא מספיק, אני גם אמרתי לתושבים שאני אבוא לבקר שם.
יצחק אהרונוביץ': יש לי קצת נסיון בעבודת המשטרה ואני בכוונה עושה הפרדה בין הנרקומנים לבין הסוחרים.
יצחק אהרונוביץ': נרקומנים זה בטיפול העיריה, הבריאות, רווחה, זה טיפול שלא תמיד עוזר.
יואב בן ארצי: אבל לא מרפים, מנסים כל הזמן.
יצחק אהרונוביץ': אני מכיר את הטיפולים האלה, אני ליוויתי את המבצעים האלה כסגן המפכ"ל, ליוויתי את זה גם בלוד וגם ברמלה ואני יודע שהיום תיגברו גם את לוד.
יצחק אהרונוביץ': אני מכיר את כל הבנקטים שם ואת כל הסוחרים.
יצחק אהרונוביץ': את לוד אני מכיר מצויין.
יצחק אהרונוביץ': נתת דוגמה של לוד שכשלוחצים שם הם עוברים לתל אביב וזה נכון.
יצחק אהרונוביץ': אני גם ראיתי את המוניות שמגיעות מתל אביב לקבל את המנות וחוזרות, בעיקר אחרי שמקבלים את קצבאות הביטוח הלאומי.
יצחק אהרונוביץ': אני מכיר את התופעות האלה, אני מכיר את הנרקומנים ולטעמי הטיפול בנרקומנים הוא לא על ידי המשטרה, המשטרה יכולה לגרש אותם אבל הם יחזרו, מי שמכור מכור והטיפול הוא על ידי העיריה ועל ידי כל גורמי הרווחה.
יצחק אהרונוביץ': אני לא מסתכל כרגע על הצד הזה, אני מסתכל כרגע על התושבים שיושבים כאן, שברובם הם מבוגרים וחוששים להתלונן.
יצחק אהרונוביץ': יש להם חשש להתלונן וחוסר אמון במערכת ואני מכיר את זה במקומות אחרים.
יצחק אהרונוביץ': פה התופעה היא שהם כבר מאסו ולא מסוגלים לפתור את הבעיה ולטעמי הם גם לא יהיו מסוגלים.
יצחק אהרונוביץ': אני נגד לקחת את החוק לידיים, מצד שני אין להם מישהו אחר פרט למשטרה, רפי, חייבים לתת להם שם את הגברת הביטחון.
יצחק אהרונוביץ': הגברת הביטחון זה גם בסמוי וגם בגלוי, והפתרון לטעמי הוא שצריך לנקות את האיזור, לא יתכן שבלב יפו יש אתר של סמים עם כל הנרקומנים, אני לא רוצה את זה גם בלוד, אבל בלב יפו, בלב תל אביב אנשים סוחרים בסמים והבעיה היא לא הנרקומנים, הבעיה היא הסוחרים.
יצחק אהרונוביץ': להתעסק עם הסוחרים האלה, שמענו פה כמויות של הירואין, ושם צריך לנקות, להגדיר את המטרה ולהגיד, אנחנו בחודשים הקרובים מנקים את הכל ומעיפים את הכל, לא שבוע כן שבוע לא, אני ידוע מה זה מבצע, הייתי כמה ימים במבצעים האלה, אתה יוצא, אתה נכנס, הם באים.
יצחק אהרונוביץ': צריך באופן שיטתי וקבוע במשך חודשים ואולי שנים עד שהשטח מתנקה ובאה הרווחה לאנשים.
יצחק אהרונוביץ': לספור את מספר התלונות, הם לא יבואו, הם לא יתלוננו, לפעמים הם לא מדברים עברית ואין במוקדנים מי שמדבר את השפה ולא מבינים אותם והם מתייאשים.
יצחק אהרונוביץ': נעזוב את המספרים, אנחנו מדברים על תחושת הביטחון.
יצחק אהרונוביץ': יש אלימות, יש סמים, יש סוחרי סמים, יש זנות, יש כל המעגלים שאנחנו מכירים אותם, ואם לוקחים את כל הפריפריה הזאת ומתחמים אותה, צריך לקחת את זה ולטפל בזה וטיפול צריך להתחיל היום ולהיגמר.
יצחק אהרונוביץ': אני לא יודע כמה זמן זה יקח אבל השכונה הזאת צריכה להיות נקיה, כי אי אפשר להמשיך עם המצב הזה.
יצחק אהרונוביץ': ואני מבקש אם צריך לדבר עם פרנקו ועם צ'יקו, לדבר איתם ולהגיד להם שהיה דיון פה, בואו ניקח את זה ונצא מחר בבוקר, בעוד שבוע, משהו מתמשך, אנשי קשר, צריך להכניס איש שמדבר את השפה, משהו קבוע, ולא ניידת שמגיעה על חשבון, ברור שזה בא על חשבון, אבל תחושת הביטחון של מאות או אלפי אנשים היא לא פחות חשובה מניידת ברחוב ירושלים.
יצחק אהרונוביץ': סדרי העדיפויות הם אצלכם אבל אנחנו מעלים פה תופעה, בעיה שצריך למגר אותה.
יצחק אהרונוביץ': אני הבטחתי לתושבים שאני אבוא לראות את זה בעיניים.
יצחק אהרונוביץ': צריך לעשות פה פעולה, כי לצאת החוצה לתקשורת ולהגיד זה המצב, זה לא מוסיף כבוד לאף אחד.
יצחק אהרונוביץ': אבל יותר חשוב זה לאנשים המסכנים שצריכים להתמודד עם זה ביום יום.
יצחק אהרונוביץ': אני מאמין שהרווחה והבריאות ועיריית תל אביב יעשו את הכל.
יצחק אהרונוביץ': אבל זה תפקיד המשטרה.
יצחק אהרונוביץ': צריך להתמקד בסוחרים ובמפיצים, לעקור את שני הגופים האלה מהשורש ולשלוח אותם לבית סוהר לשנים ארוכות.
יצחק אהרונוביץ': אתם יודעים את השמות, רכז המודיעין שם יודע את השמות, וצריך לעשות שם עבודה.
יצחק אהרונוביץ': רפי אתה מכיר את הדברים האלה, ואתם יודעים לעשות את זה.